ཐེངས་འདིའི་འགྲན་སྡུར་ནི་གཞི་རྒྱ་ཆེ་ལ་ནང་དོན་ཀྱང་ཕུན་སུམ་ཚོགས་པ་ཞིག་ཡིན་ཏེ།སྒྱུ་རྩལ་གྱི་ལམ་ནས་སྤྱི་ཚོགས་དང་སློབ་རའི་སྣང་ཚུལ་ངན་པ་མཐའ་དག་ལ་སུན་འབྱིན་དང་དགག་བཞག་སྤྲོས་ཏེ་རིག་གནས་ཀྱི་ཀྱི་ལས་ལ་སྐོམ་པའི་ཆུ་དང་ལྟོགས་པའི་ཟས་ལྟར་འབད་པ་དང་།མ་འོངས་བའི་རེ་སྙེག་གམ་ཕུགས་བསམ་དེ་རང་གི་སེམས་ཁོངས་སུ་ཉར་ཏེ་དམིགས་ཡུལ་དང་གཏད་སོ་ཡོད་པའི་སྒོ་ནས་མདུན་དུ་བསྐྱོད་པར་འབོད་སྐུལ་་བཏང་ཡོད།ཁོ་ཚོས་འདི་ལྟར་བསམས་གཞིག་དང་དོགས་སློང་གི་ཁྲོད་ནས་བསམ་བློ་གསར་བ་ཞིག་གི་དུང་བརྡ་བསྒྲགས་ཡོད་པར་མ་ཟད།སློབ་སྦྱོང་གི་འཚོ་བའི་ཁྲོད་རྒྱ་ཡིག་དང་དབྱིན་ཡིག་ལ་དུངས་ཞེན་དང་ཡང་དག་གི་འགྲན་རྩོད་ཀྱི་འདུ་ཤེས་ཤིག་ཆགས་པར་སྐུལ་འདེད་ཀྱི་ནུས་པ་ཞིག་ཀྱང་ཐོན་ཐུབ་བོ།།